b'\n_START_ARTICLE_\nSosed gora\n_START_SECTION_\nVsebina\n_START_PARAGRAPH_\nPesni\xc5\xa1ko zbirko sestavlja 27 pesmi, ki predstavljajo odnos med \xc4\x8dlovekom in naravo. \xc4\x8clovek je za naravo mrtev. Narava prevladuje s svojo mogo\xc4\x8dnostjo in neminljivostjo, \xc4\x8dlovek je v ozadju s svojo minljivostjo._NEWLINE_V pesmih prevladuje tema\xc4\x8dno baladno vzdu\xc5\xa1je. Pojavljajo se zna\xc4\x8dilne pesni\xc4\x8dine metafore (trava mra\xc4\x8dnica, ve\xc5\xa1\xc4\x8da, torklja, Jelengar, beli pelin, \xc4\x8drno proso, \xc4\x8demerika, kamen mati), kontrastne barve (bela-\xc4\x8drna), pomanj\xc5\xa1evalnice in predmeti, ki v pesmih dobivajo simbolni pomen. Vse pa je obrnjeno v temno notranjost. Prevladuje tema smrti._NEWLINE_Pesnica zdru\xc5\xbeuje motiviko ljudskih pesmi, ki jih avtorsko predstavi, s spoznanji, da je \xc4\x8dlovek za naravo mrtev.'